stanford-oval/wikipedia huggingface dataset:
สไปเดอร์-แมน
ศัตรู

ไอ้แมงมุมเป็นตัวการ์ตูนยอดมนุษย์อีกตัวหนึ่งที่มีศัตรูจำนวนมาก และศัตรูหลาย ๆ ตัวของเขาก็เป็นที่รู้จักกันอย่างแพร่หลาย โดยศัตรูตัวสำคัญของเรื่องนี้ที่ถือว่ามีความเลวทรามและอันตรายที่สุดก็ได้แก่ กรีนกอบลิน ดอกเตอร์ออกโทปุส (Doctor Octopus) และเวนอม (Venom) ส่วนศัตรูตัวอื่น ๆ ที่มีความสำคัญพอ ๆ กัน ก็ได้แก่ ลิซาร์ด (Lizard) คาเมเลียน (Chameleon) ฮอบกอบลิน (Hobgoblin) แครเวนเดอะฮันเตอร์ (Kraven the Hunter) สกอร์เปียน (Scopion) แซนด์แมน (Sandman) ไรห์โน (Rhino) มิสเทริโอ (Mysterio) วัลเจอร์ (Vulture) อีเล็คโตร (Electro) คาร์เนจ (Carnage) คิงพิน (Kingpin) และช็อคเกอร์ (Shocker) เป็นต้น ศัตรูเหล่านี้ส่วนใหญ่ได้รับพลังพิเศษมาจากอุบัติเหตุจากการทดลองทางวิทยาศาสตร์หรือการนำเทคโนโลยีวิทยาศาสตร์มาใช้ในทางที่ผิด และศัตรูบางตัวยังมีเครื่องแบบและพลังพิเศษเหมือนสัตว์คล้ายกับไอ้แมงมุมอีกด้วย นอกจากนั้นศัตรูบางตัวยังตั้งกลุ่มขึ้นมาเพื่อต่อสู้กับไอ้แมงมุมด้วย เช่น กลุ่มซินนิสเตอร์ซิกซ์ (Sinister Six) เป็นต้น
ตัวละครสมทบ

เมื่อมองจากด้านตรงข้าม ไอ้แมงมุมก็คือมนุษย์ผู้หนึ่งที่ได้รับพลังพิเศษมาจากตัวแปรภายนอกเท่านั้น เพราะฉะนั้น การ์ตูนเรื่องนี้จึงมีส่วนที่เล่าถึงเรื่องราวของเขาในฐานะที่เป็นสามัญชนคนหนึ่งด้วย ซึ่งเรื่องราวในส่วนดังกล่าวนี้ก็หมายรวมไปถึงเพื่อนฝูง ครอบครัว และความรักของเขาด้วย
ตัวละครการ์ตูนในบทบาทสมทบของไอ้แมงมุมที่มีความสำคัญและเป็นที่รู้จักกันอย่างแพร่หลาย ได้แก่
ป้าเมย์ – ป้าผู้น่ารักของปีเตอร์ ปาร์คเกอร์ ที่รับเขามาเลี้ยงดูหลังจากที่บิดาและมารดาของเขาถึงแก่กรรม และเมื่อเบนจามิน ปาร์คเกอร์ (Benjamin Parker) สามีของเธอ หรือลุงเบนของปีเตอร์ เสียชีวิตไปอีกคนหนึ่ง ป้าเมย์ก็กลายเป็นครอบครัวที่เหลืออยู่ของปีเตอร์เพียงคนเดียว ทำให้ทั้งเขาและเธอสนิทสนมกันมาก
เกว็น สแตซี – คนรักของปีเตอร์ ปาร์คเกอร์ สมัยที่เรียนอยู่ในวิทยาลัย ถูกสังหารโดยกรีนกอบลิน ด้วยการโยนร่างของเธอลงมาจากสะพาน
เบ็ตตี แบรนท์ (Betty Brant) – เลขานุการที่ทำงานในสำนักหนังสือพิมพ์เดลีบูเกิล ผู้ซึ่งครั้งหนึ่งเคยหลงรักกับปีเตอร์
เจ. โจนาห์ เจมสัน – ผู้บริหารเจ้าอารมณ์ประจำสำนักเดลีบูเกิล ที่ได้จ้างปีเตอร์มาทำงานในตำแหน่งช่างถ่ายภาพของสำนัก เขาเป็นผู้ที่ชอบวิพากษ์วิจารณ์ไอ้แมงมุมและมีส่วนสำคัญอย่างยิ่งที่ทำให้สาธารณชนไม่ไว้ใจไอ้แมงมุมด้วย
โจเซฟ “ร็อบบี” โรเบิร์ตสัน (Joseph “Robbie” Robertson) – หัวหน้ากองบรรณาธิการของสำนักเดลีบูเกิล ผู้ที่คอยทำให้อำนาจของเจมสันอ่อนลง สำหรับปีเตอร์ หลังจากที่ลุงเบนของเขาจากไปแล้ว โรเบิร์ตสันก็ถือเป็นตัวแทนของบิดาของเขา
แมรี เจน วัตสัน (เอ็มเจ (MJ)) – เคยเป็นคู่แข่งหัวใจของเกว็น สแตซี ซึ่งต่อมาเธอก็กลายมาเป็นเพื่อนสนิทและภรรยาของปีเตอร์ ปาร์คเกอร์
แฟลช ทอมพ์สัน (Flash Tompson) – เด็กเกเรที่ชอบแกล้งปีเตอร์ ปาร์คเกอร์ สมัยที่ศึกษาอยู่ในชั้นมัธยมศึกษา ซึ่งต่อมาเขาทั้งสองก็ได้กลายเป็นเพื่อนสนิทกัน หลังจากจบมหาวิทยาลัย แฟลชได้เข้าเป็นทหารและเข้าร่วมรบจนเสียขาทั้ง2ข้าง แฟลชได้เข้าโครงการ รีเบิร์ท2.0 ซึ่งเป็นการผสานร่างกายเข้ากับ วีน่อมซิมไบโอต แฟลชจึงได้กลายเป็น เอเจนท์วีน่อม
แฮร์รี ออสบอร์น – เพื่อนสนิทของปีเตอร์สมัยที่เรียนอยู่ในวิทยาลัย ผู้ซึ่งต่อมาได้ดำเนินตามรอยของบิดาของเขา (นอร์แมน ออสบอร์น/กรีนกอบลิน) และกลายมาเป็นกรีนกอบลินตัวที่ 2 ที่คอยจ้องทำลายไอ้แมงมุม
เฟลิเซีย ฮาร์ดีย์ (Felicia Hardy) หรือ แบล็คแคท (Black Cat) – หัวขโมยที่มีความสามารถและการแต่งตัวคล้ายแมว ผู้ซึ่งเป็นคนรักและคู่หูของไอ้แมงมุมในระดับหนึ่งจนมี "การร่วมเพศ" กับสไปเดอร์แมน
ไอ้แมงมุมในรูปแบบอื่น

บทความหลัก: ไอ้แมงมุมในรูปแบบอื่น
นอกจากจะเป็นหนึ่งในหนังสือการ์ตูนกระแสหลักของสังกัดมาร์เวลคอมิกส์แล้ว เรื่องของไอ้แมงมุมก็ยังถูกนำมาเล่าในเนื้อเรื่องอื่น ๆ
ชุดของสไปเดอร์แมนที่ปรากฏในภาพยนตร์

| ชื่อชุดไอ้แมงมุม | ลักษณะ | หมายเหตุ |
| --- | --- | --- |
| ชุดดิอะเมซิ่งสไปเดอร์แมน รุ่นปี 1970 (the amazing spider-man suit (1970)) | ชุดสไปเดอร์แมนของปี 1970 โดยชุดมีสีแดง-น้ำเงิน ลักษณะชุดคือ เข็มขัดและเครื่องยิงใยเที่ใหญ่ป็นพิเศษโดยตาของสไปเดอร์แมนรุ่นนี้จะแหลมเป็นพิเศษ ปรากฏตัวใน ดิ อะเมซิ่ง สไปเดอร์แมน ปี 1970 |  |
|  ชุดสไปเดอร์แมนโตเอะ (spider-man toei suit) | ชุดสไปเดอร์แมนของทางญี่ปุ่นหรือโตเอะที่จับมือร่วมกับมาร์เวลโดยชุดมีสีแดง-น้ำเงินเหมือนเดิมโดยชุดมีลักษณะคือ จะไม่มีเครื่องยิงใยแต่จะเป็นกำไลข้อมือที่เรียกชุดออกมาใส่และสามารถพ่นใยแมงมุมออกมาได้และสไปเดอร์แมนเวอร์ชันนี้มีหุ่นยนต์ประจำตัวคือ ลีโอพาดอน ปรากฏในทีวีโทรทัศน์ปี 1978 |  |
|  ชุดเวสเลอร์ เวอร์ชัน โทบี้ แม็คไกวร์ (the wrestler suit ver.Tobey macguire) | ชุดที่ปีเตอร์สร้างขึ้นมาเองเพื่อในการประลองมวยปล้ำเพื่อชิงเงินรางวัลและทดสอบความสามารถของตัวเองว่าเก่งแค่ไหนปรากฏในไอ้แมงมุม ภาค 1 |  |
| ชุดดั้งเดิม เวอร์ชัน โทบี้ แม็คไกวร์  (classic suit ver. Tobey macguire) | ชุดที่สร้างขึ้นมาเองทำมาจากหนังโดยมีสีแดง-น้ำเงินและชุดมีลักษณะเหมือนในคอมมิคแต่จะไม่มีเครื่องยิงใยเพราะปีเตอร์สามารถยิงใยได้ด้วยตัวเองโดยไม่พึ่งเครื่องยิงใยแมงมุมปรากฏใน ไอ้แมงมุม ภาค 1 2 3 |  |
| ชุดดั้งเดิม เวอร์ชัน โทบี้ แม็คไกวร์  รูปแบบเสียหาย(classic suit ver. Tobey macguire (Damgned)) | เกิดจากการที่ปีเตอร์ต่อสู้กับเหล่าวายร้ายจนทำให้ชุดขาดบางส่วนหรือมีลอย |  |
|  ชุดดำ (black suit) | ชุดที่เกิดจากการรวมตัวของซิมไบโอต เวน่อม โดยชุดจะมีลักษณะสีดำและทำให้ปีเตอร์มีพลังมากขึ้นแต่ปีเตอร์จะสูญเสียบุคลิกของตนเองไปเพราะยิ่งเวน่อมครอบงำปีเตอร์มากเท่าไหร่ปีเตอร์จะกลายเป็นไม่ดีและก้าวร้าว ปีเตอร์จึงเลยถอดชุดออกมาและเวน่อมมันก็ได้ไปรวมกับเอ็ดดี้ บร็อคจนกลายเป็น เวน่อม ปรากฏใน ไอ้แมงมุมภาค 3 |  |
|  ชุดศาลเตี้ย ( vigilante suit) | ปีเตอร์ใส่แค่หน้ากากและแว่นส่วนเสื้อเป็นชุดลำลองและใส่หมวกไหมพรม ปรากฏใน ดิ อะเมซิ่ง สไปเดอร์แมน |  |
|  ชุดแรก (first suit) | ชุดแรกที่ปีเตอร์ออกแบบขึ้นมาเองโดยชุดมีสีแดง-น้ำเงินและมีเครื่องยิงใยแมงมุมเนื่องจากปีเตอร์ไม่สามารถยิงใยควบคุมได้ สัญลักษณ์แมงมุมจะมีขายาว โดยหน้ากากตรงตาจะมีสีเหลือง ปรากฏใน ดิ อะเมซิ่ง สไปเดอร์แมน |  |
| ชุดที่สอง (second suit) | ชุดที่สองของปีเตอร์ที่ออกแบบโดย เกว็น สเตซี่ โดยสีตาจะถูกเปลี่ยนเป็นสีขาวให้มีขนาดใหญ่ขึ้นและสีของชุดถูกปรับให้สดใสขึ้น เครื่องยิงใยแมงมุมถูกเปลี่ยนเป็นอันใหม่ ปรากฏใน ดิ อะเมซิ่ง สไปเดอร์แมน ภาค 2 |  |
ชุดของสไปเดอร์แมนที่ปรากฏใจักรวาลภาพยนตร์มาร์เวล > ดูเพิ่ม

เวนอม
สไปเดอร์แมน 3
ไอ้แมงมุมในรูปแบบอื่น
ชุดของสไปเดอร์แมนที่ปรากฏใจักรวาลภาพยนตร์มาร์เวล > แหล่งข้อมูลอื่น

เว็บไซต์ทางการ
Spider-Man ที่เดอะคอมิกส์บุ๊กดีบี
"Venom: The Sordid History of Spider-Man's Black Costume" at Marvel.com
Spider-Man at Don Markstein's Toonopedia
SpiderFan
Spider-Man ที่เว็บไซต์ Curlie
| ด ค กแฟนแทสติกโฟร์ |
| --- | --- |
 สแตน ลี  แจ็ค เคอร์บี้ 
รายชื่อตัวละครในทีม:  คนพลังกายสิทธิ์  คนพลังภูผาหิน  สาวน้อยพลังล่องหน  คนพลังไฟ 
ผู้สนับสนุน:  อกาธ่า ฮาร์คเนส  เ.ฮ.อ.ร์.บี้.  อินฮิวแมน คริสตัล  เมดูซ่า  วิลลี่ ลัมพ์คิน  ไลจา  อลิเซีย มาสเตอร์  นามอร์  ชี-ฮัลค์  ซิลเวอร์เซิร์ฟเฟอร์ 
วายร้ายในเรื่อง:  ด็อกเตอร์ดูม  กาแล็คตัส  วิซซาร์ด  ไซโค-แมน  สครัลล์  ครี  คลอว์  โมลแมน  พับเพ็ทมาสเตอร์  โมเลกุลแมน  สครัลล์ ซูเปอร์-สครัลล์  ทแรปสเตอร์  ไฟรท์ฟูลโฟร์ 
ภาพยนตร์:  เดอะแฟนแทสติกโฟร์  สี่พลังคนกายสิทธิ์  สี่พลังคนกายสิทธิ์: กำเนิดซิลเวอร์ เซิรฟเฟอร์  แฟนแทสติกโฟร์ 
| ด ค กเอ็กซ์เมน |
| --- | --- |
 ผู้สร้าง สแตน ลี แจ็ก เคอร์บี 
สมาชิก:  อาโนล  อาร์คแองเจิล  แอเรียล  อาร์เมอร์  ออโรร่า  แบนชี  บีสต์  บิชอป  บลินโฟลด์  บลิงก์  บูม-บูม  บ็อกซ์  เคเบิล  แคนนอนบอล  แชมเบอร์  เชนจ์ลิ่ง  ไซเปอร์  โคล้ก และ แด็กเกอร์  โคลอสซัส  ไซคลอปส์  ไซเฟอร์  ดาร์วิน  แดซเลอร์  เดดพูล  ด็อกเตอร์ เนเมซิส  มิสทีค  โดมิโน่  ดัสต์  อีลิกซ์เซอร์  แฟนธอเม็กซ์  ไฟร์สตาร์  ฟอร์ก  เฟรนซี่  เอมมา ฟรอสต์  แกมบิท  เจนเทิล  เกรย์มาลคิน  ฮาวอค  เฮลเลียน  เฮปซิบ้า  โฮป  ฮัสก์  ไอซ์แมน  อิงก์  โจเซฟ  จูบิลี่  คาร์ม่า  เลดี้ มาสเตอร์มายนด์  ไลฟ์การ์ด  ล็อกฮีด  ลองช็อท  เอ็ม  แม็กก็อตต์  มาจิค  แม็กมา  แมร์โร่ว์  แม็กนีโต้  เมอร์คิวรี่  มินิก  มูนสตาร์  นามอร์  ไนท์ครอว์เลอร์  นอร์ธสตาร์  โอเมก้า เซนติเนล  เพตรา  ฟินิกซ์  พิกซี่  โพลาริส  โพรดิกี้  ศาสตราจารย์ เอ็กซ์  ไซล็อกส์  รีแวนช์  ร็อคสไลด์  โร้ค  เซจ  ชาโดว์แคท  สลิปสตรีม  สเตซี่ เอ็กซ์  สตอร์ม  เรเชล ซัมเมอร์ส  ซันไฟร์  ซันสป็อต  เซิร์ก  ซาเวย์  ธันเดอร์เบิร์ด (จอหน์ พราวนด์สตาร์)  ธันเดอร์เบิร์ด (นีล ชาร่า)  วอร์ล็อค  วอร์แพธ  วูลฟ์คลับ  วูล์ฟเวอรีน  เอ็กซ์-23  เอ็กซ์แมน  เชน ซอร์น 
วายร้าย:  อะโพคาลิปส์  อซาเซล  จักเกอร์น็อต  เลดี้เดธสไตร์ค  แม็กนีโต้  มิสเตอร์ซินิสเตอร์  มิสทีค  โอเมก้าเรด  ออนสล็อจท์  เซเบอร์ทูธ  ชาโดว์คิง  ซิลเวอร์ซามูไร  วิลเลี่ยม สไตรเกอร์  เซบาสเตียน ชอว์  โทด  เคานท์เนเฟียเรีย  ครี  มาสเตอร์โมลด์  มาสเตอร์มายด์  เมสเมอโร่  โมโจ  เซนติเนลส์  บราเธอร์ฮูดออฟมิวแทนต์ส 
ภาพยนตร์:  X-เม็น ศึกมนุษย์พลังเหนือโลก  X-เม็น 2  X-เม็น รวมพลังประจัญบาน  X-เม็น: กำเนิดวูล์ฟเวอรีน  X-เม็น รุ่น 1  เดอะ วูล์ฟเวอรีน  X-เม็น สงครามวันพิฆาตกู้อนาคต  เดดพูล  X-เม็น อะพอคคาลิปส์  โลแกน เดอะ วูล์ฟเวอรีน  เดดพูล 2  X-เม็น ดาร์ก ฟีนิกซ์  เดดพูล วูล์ฟเวอรีน 
  หมวดหมู่
สี่พลังคนกายสิทธิ์: กำเนิดซิลเวอร์ เซิร์ฟเฟอร์

| สี่พลังคนกายสิทธิ์: กำเนิดซิลเวอร์ เซิร์ฟเฟอร์ |
| --- | --- |
ใบปิดภาพยนตร์
กำกับ: ทิม สตอรี
บทภาพยนตร์:   ดอน เพย์น  มาร์ก ฟรอสต์ 
เนื้อเรื่อง:   จอห์น เทอร์แมน  มาร์ก ฟรอสต์ 
สร้างจาก: แฟนแทสติกโฟร์ โดย สแตน ลี แจ็ก เคอร์บี
อำนวยการสร้าง:   Avi Arad  Bernd Eichinger  Ralph Winter 
นักแสดงนำ:   โยอัน กริฟฟิดด์  เจสสิกา อัลบา  คริส อีแวนส์  ไมเคิล ชิคลิส  จูเลียน แม็กมาน  เคอร์รี วอชิงตัน  อันเดร บรอย์เกอร์  ลอเรนซ์ ฟิชเบิร์น 
กำกับภาพ: Larry Blanford
ตัดต่อ:   วิลเลียม ฮอย  Peter S. Elliot 
ดนตรีประกอบ: John Ottman
บริษัทผู้สร้าง:   ทเวนตีท์เซนจูรีฟอกซ์  มาร์เวลเอนเตอร์เทนเมนต์  1492 พิกเจอส์  Constantin Film  อินจิเนียสฟิล์มพาร์ตเนอส์  ดูนเอ็นเตอร์เทนเมนต์  
ผู้จัดจำหน่าย: ทเวนตีท์เซนจูรีฟอกซ์
วันฉาย:   15 มิถุนายน ค.ศ. 2007 (2007-06-15) (สหรัฐ)  14 สิงหาคม ค.ศ. 2007 (2007-08-14) (เยอรมนี) 
ความยาว: 92 นาที
ประเทศ:   สหรัฐ  สหราชอาณาจักร  เยอรมนี 
ภาษา: อังกฤษ
ทุนสร้าง: 120–130 ล้านดอลลาร์สหรัฐ
ทำเงิน: 301.9 ล้านดอลลาร์สหรัฐ
สี่พลังคนกายสิทธิ์: กำเนิดซิลเวอร์ เซิรฟเฟอร์ (อังกฤษ: Fantastic Four: Rise of the Silver Surfer) เป็นภาพยนตร์ซูเปอร์ฮีโร่ของอเมริกา พ.ศ. 2550 ซึ่งเป็นภาคต่อของสี่พลังคนกายสิทธิ์ซึ่งฉายไปในปี พ.ศ. 2548 ทั้ง 2 ภาคมีเนื้อหา
อ้างอิงมาจากแฟนแทสติกโฟร์คอมิกส์ ซึ่งมาร์เวล คอมิกส์เป็นผู้จัดทำ ผู้กำกับการแสดงภาพยนตร์ก็คือ ทิม สตอรี่, โยอัน กริฟฟิดด์ รับบทเป็น รีด ริชาร์ด, เจสสิกา อัลบา รับบทเป็น ซูซาน สตอร์ม, คริส อีแวนส์ รับบทเป็นจอห์นนี สตอร์ม
และ ไมเคิล ชิคลิส รับบทเป็น เบน กริมม์ ภาพยนตร์ทั้งสองภาคนี้ยังสร้างชื่อเสียงให้โยอันอีกด้วย, ขณะเดียวกัน จูเลี่ยน,แม็คมาฮอน และ เคอร์รี่ วอชิงตันการปรากฏอีกครั้งหนึ่งในภาพยนตร์ที่พวกเธอเล่น ตามลำดับ
ด็อกเตอร์ตูม และ Alicia Masters. โบ, การ์เร็ตต์ ได้มาเล่นในภาคนี้ด้วยซึ่งรับบทเป็น โนวา และดั๊ก โจนส์ รับบทเป็นซิลเวอร์ เซิรฟเฟอร์ และลอว์เรนซ์ ฟิชเบิร์น ให้เสียงเป็นซิลเวอร์
เนื้อเรื่องพูดถึงเกี่ยวกับเหล่าแฟนแทสติกโฟร์เผชิญหน้ากับ ซึ่งภายหลังพวกเขารวมตัวกันกับ ซิลเวอร์ เซิรฟเฟอร์ เพื่อปกป้องโลกจากกาแลคตัส
โดยเป็นภาพยนตร์ที่ทำรายได้สูงสุดในสัปดาห์เมื่อวันที่ 15 มิถุนายน พ.ศ. 2550 เริ่มแรกปล่อยในอเมริกาเหนือแต่ทางเหล่านักวิจารณ์คิดว่ามันเสียเปรียบเกินไป ภายหลังได้มีการปล่อยในรูปแบบบลูเรย์ และดีวีดี เมื่อวันที่ 2 ตุลาคม พ.ศ. 2550
นักแสดง

โยอัน กริฟฟิดด์ รับบทเป็น รีด ริชาร์ด / คนพลังกายสิทธิ์
เจสสิกา อัลบา รับบทเป็น ซูซาน สตอร์ม / สาวน้อยพลังล่องหน
คริส อีแวนส์ รับบทเป็น จอห์นนี สตอร์ม / คนพลังไฟ
ไมเคิล ชิคลิส รับบทเป็น เบน กริมม์ / คนพลังภูผาหิน
ดั๊ก โจนส์ รับบทเป็น ซิลเวอร์เซิร์ฟเฟอร์ (ให้เสียงโดย ลอว์เรนซ์ ฟิชเบิร์น)
จูเลี่ยน แม็คมาฮอน รับบทเป็น ด็อกเตอร์ วินทอร์ วอ ดูม / ด็อกเตอร์ดูม
เคอร์รี่  วอชิงตัง รับบทเป็น Alicia Masters
โบ การ์เร็ต รับบทเป็นกัปตันแฟร้งกิน
วาเนสส่า มินนิลโล รับบทเป็นนางฟ้าของจูลี่ย์
อังเดร บราวเออร์ รับบทเป็น นายพล Hager
สแตน ลี รับบทเป็นแขกผู้มาเยือนในงานแต่ง
Brian Posehn รับบทเป็น บาทหลวงในงานแต่ง
Debbie Timuss รับบทเป็นแคนดี้ สาวฮ็อตในปาร์ตี้คนที่ 1
Moneca Delain รับบทเป็นจูลี่ย์ สาวฮ็อตในปาร์ตี้คนที่ 2
Kevin McNulty รับบทเป็นจิมมี่ ชายที่ยืนอยู่หน้าประตูในตึก Baxter
Crystal Lowe รับบทเป็นนิโคลสาวฮ็อตในปารตี้คนที่ 3
แหล่งข้อมูลอื่น

เว็บไซต์ทางการ
สี่พลังคนกายสิทธิ์: กำเนิดซิลเวอร์ เซิร์ฟเฟอร์ ที่อินเทอร์เน็ตมูวีเดตาเบส
สี่พลังคนกายสิทธิ์: กำเนิดซิลเวอร์ เซิร์ฟเฟอร์ ที่ออลมูวี
สี่พลังคนกายสิทธิ์: กำเนิดซิลเวอร์ เซิร์ฟเฟอร์ ที่รอตเทนโทเมโทส์
Fantastic Four: Rise of the Silver Surfer Production Notes
| ด ค กแฟนแทสติกโฟร์ในสื่ออื่น |
| --- | --- |
ภาพยนตร์:  The Fantastic Four (ค.ศ. 1994; ไม่ได้เผยแพร่)  สี่พลังคนกายสิทธิ์ (ค.ศ. 2005)  สี่พลังคนกายสิทธิ์: กำเนิดซิลเวอร์ เซิรฟเฟอร์ (ค.ศ. 2007)  แฟนทาสติกโฟร์ (ค.ศ. 2015) 
โทรทัศน์:  Fantastic Four (ค.ศ. 1967–1968)  The New Fantastic Four (1978)  Fred and Barney Meet the Thing (1979)  Fantastic Four (ค.ศ. 1994–1996) episodes  The Marvel Action Hour  Fantastic Four: World's Greatest Heroes (ค.ศ. 2006–2007) episodes 
วิดีโอเกม:  Questprobe featuring Human Torch and the Thing (ค.ศ. 1985)  แฟนแทสติกโฟร์ (ค.ศ. 1997)  Fantastic Four (ค.ศ. 2005)  ไรส์ออฟเดอะซิลเวอร์เซิร์ฟเฟอร์ (ค.ศ. 2007) 
อื่น ๆ:  Doctor Doom in other media  Doctor Doom's Fearfall  Doomed!: The Untold Story of Roger Corman's The Fantastic Four 
  Category 
↑  The company is credited as Marvel Studios, despite not being a part of the Marvel Cinematic Universe. The rights to the Fantastic Four would eventually revert to the actual Marvel Studios following the acquisition of 21st Century Fox by Disney in 2019.
สตรีทไฟเตอร์ X ร็อคแมน

| --- | --- |

ผู้จัดทำ: แคปคอม
ผู้จัดจำหน่าย: Capcom-Unity
ศิลปิน: Seow Zong Hui George Papapetrou
ผู้แต่งเพลง: Luke Esquivel
แพลตฟอร์ม: ไมโครซอฟท์ วินโดวส์
วันที่ออกจำหน่าย: WW: 17 ธันวาคม พ.ศ. 2555
ประเภท: เกมแอคชัน, เกมแพลตฟอร์ม
โหมด: เล่นคนเดียว
สตรีทไฟท์เตอร์ X ร็อคแมน (ญี่ปุ่น: ストリートファイター X ロックマン; โรมาจิ: Sutorīto Faitā Kurosu Rokkuman; อังกฤษ: Street Fighter X Rockman) หรือที่เรียกในชื่อ สตรีทไฟท์เตอร์ X เมกะแมน (อังกฤษ: Street Fighter X Mega Man) สำหรับเวอร์ชันภาษาอังกฤษ เป็นเกมแพลตฟอร์มข้ามฝั่ง พัฒนาโดยแฟนเกมชาวสิงคโปร์ชื่อเสี้ยว จงฮุย เดิมเกมนี้เป็นเกมที่พัฒนาโดยแฟนเกม แต่ต่อมาได้รับการสนับสนุนการผลิตโดยแคปคอม เกมดังกล่าวได้รับการปล่อยให้ดาวน์โหลดจากแคปคอม-ยูนิตี เมื่อวันที่ 17 ธันวาคม พ.ศ. 2555 เพื่อเป็นการฉลองครบรอบ 25 ปีแฟรนไชส์ร็อคแมนและสตรีทไฟท์เตอร์ โดยใช้รูปแบบการออกแบบฉบับคลาสสิกของเกมร็อคแมน แทนที่ตัวร้ายสำคัญ ๆ ด้วยตัวละครจากสตรีทไฟท์เตอร์ เกมได้รับเสียงวิจารณ์ไปในทางบวก ส่วนใหญ่วิจารณ์ในกรณีที่เกมดังกล่าวไม่มีระบบเซฟเกมให้ รวมถึงบั๊กอื่น ๆ เพื่อเป็นการแก้ไขปัญหาเหล่านี้ จึงได้มีการออกอัปเดตชื่อ สตรีทไฟท์เตอร์ X ร็อคแมน V2 ในวันที่ 28 มกราคม พ.ศ. 2556 โดยเพิ่มระเบบเซฟและแก้บั๊กบางประการ
บทนำ และการเล่นเกม

ดูเพิ่ม: วิธีการเล่นเกมร็อคแมน
สตรีทไฟท์เตอร์ X ร็อคแมนใช้วิธีการเลียนแบบสไตล์การเล่นและรูปลักษณ์ของเกมชุดร็อคแมนบนแฟมิคอม โดยมีเนื้อเรื่องเน้นไปที่การข้ามฝั่งของเกมและการฉลองครบรอบ 25 ปีของแฟรนไชส์ทั้งสอง หลักจากที่ร็อคแมนต่อสู้กับผู้ควบคุมหุ่นยนต์มาตลอดหลายปี เขาก็เตรียมจะหยุดพักฉลองครอบรอบ 25 ปี ริวซึ่งได้ข่าวดังกล่าวจึงขนตัวละครสตรีทไฟท์เตอร์มาประลองกำลังครั้งสุดท้ายก่อนจบการฉลอง 25 ปีของเขาเอง ในเชิงของการเล่น ร็อคแมนใช้วิธีการเคลื่อนไหวและชาร์ตการยิงแบบเดียวกับที่ปรากฏในร็อคแมน 4 แต่แทนที่จะใช้ฐานจากร็อคแมนและผู้คุมหุ่นยนต์เป็นบอสในแต่ละด่าน ด่านแต่ละด่านในเกมมีการเปลี่ยนเป็นด่านจากสตรีทไฟท์เตอร์และตัวละครเช่นบลังก้า ชุนลี และริว ในแฟรนไชส์ดังกล่าวกลายเป็นบอสแทนผู้คุมหุ่นยนต์ในแต่ละด่าน ตัวละครในสตรีทไฟท์เตอร์ใช้ท่าอันเป็นเอกลักษณ์ของตนในการโจมตี นอกจากนี้ยังมีซุปเปอร์มิเตอร์ที่เก็บพลังระหว่างที่ถูกโจมตี และปล่อยพลังมหาศาลโจมตีร็อคแมนเมื่อเต็ม เช่นเดียวกับร็อคแมนภาคอื่น ๆ ร็อคแมนจะได้อาวุธใหม่เมื่อเอาชนะบอสแต่ละตัวได้ ขึ้นอยู่กับลักษณะการโจมตี เช่นท่าไม้ตายฮาโดเคนของริว และเฮียคุเร็ตสึเคียคุของชุนลี หลังจากเอาชนะได้แปดด่านแล้ว ผู้เล่นจะพบกับบอสชุดสุดท้าย และหากทำตามเงื่อนไขได้จะมีบอสลับสองตัวปรากฏขึ้นเมื่อจบเกม
การพัฒนา

สตรีทไฟท์เตอร์ X ร็อคแมน เริ่มพัฒนาในฐานะส่วนบุคคลโดยเสี้ยว จงฮุย ซึ่งได้นำเกมในชั้นต้นไปเสนอกับคริสเตียน สเวนส์สัน รองประธานอาวุโสด้านการวางแผนและการพัฒนาธุรกิจของแคปคอมในงานอีโว 2012 สเวนส์สันได้นำตัวอย่างเกมไปให้พนักงานในแคปคอมทดสอบ (รวมถึงผู้จัดการอาวุโสเกี่ยวกับประชาคม เบรทท์ เอลสตัน) ทำให้แคปคอมตัดสินในที่จะช่วยพัฒนาเกมดังกล่าวนี้ ในขณะที่จงฮุยพัฒนาเกมนี้ต่อไปโดยใช้ดีไซน์ของตนเอง แคปคอมเป็นผู้ดำเนินการในส่วนของเงินสนับสนุน การจัดจำหน่ายและการประกันคุณภาพ แคปคอมเลือกที่จะพัฒนาเกมนี้ลงพีซีเนื่องจากจงฮุยไม่ได้รับลิขสิทธิ์ในการพัฒนาลงบนเครื่องคอนโซล สเวนส์สันให้สัมภาษณ์ว่าแคปคอมอาจเลือกพัฒนาลงเครื่องคอนโซลภายหลัง แต่ในระยะแรกจะพัฒนาลงคอมพิวเตอร์เพื่อให้เกมดังกล่าวเป็นฟรีเกมและให้ทันกับวันปล่อยให้ดาวน์โหลดในวันที่ 17 ธันวาคม
จงฮุยกล่าวว่า มีหลายอย่างในเกมที่เริ่มพัฒนาไว้แต่ไม่ได้นำมาใช้จริง เป็นต้นว่าหยาง ซึ่งเดิมได้รับการพัฒนาเป็นบอสถูกเปลี่ยนเป็นตัวละครชุนลีแทน อย่างไรก็ดีอาวุธพิเศษของหยางยังสามารถเข้าถึงได้ผ่านทางสูตรโกง จงฮุยยังอยากจะเพิ่มชุดอื่น ๆ ของตัวละครบอสและตัวละครที่สองที่สามารถเล่นได้และมาจากแฟรนไชส์ของสตรีทไฟท์เตอร์
หลังจากที่เกมถูกปล่อยออกมา มีเสียงวิพากษ์วิจารณ์เกี่ยวกับการที่เกมค้าง อินเตอร์เฟซที่ไม่ชัดเจน และการไม่มีระบบเซฟ เพื่อเป็นการตอบสนองต่อข้อวิจารณ์ดังกล่าวนี้ สเวนส์สันกล่างว่าได้มีการพูดคุยกับทีมพัฒนาเพื่อแก้ไขข้อผิดพลาดเหล่านี้ในตัวแก้ไขต่อไป ในตัวแก้ไขนี้ อินเตอร์เฟซมีลักษณะที่ดีขึ้น ตัวควบคุมสามารถเข้ากับเกมได้มากขึ้น มีการแก้ไขบั๊ก เพิ่มระบบเซฟพาสเวิร์ดเช่นเดียวกับที่ปรากฏในเกมร็อคแมนรุ่นแฟมิคอม และบอสใหม่  โดยตัวเกมรุ่นปรับปรุงได้เปิดให้ดาวน์โหลดเมื่อวันที่ 1 มกราคม พ.ศ. 2556 ภายใต้ชื่อ สตรีทไฟทเตอร์ X ร็อคแมน V2
การพัฒนา > เพลงประกอบ

ศิลปินชิปทูนชื่อลุค เอสควิเวล (นามแฝง A_Rival) เป็นผู้แต่งเพลงประกอบให้กับเกมนี้ เอสควิเวลมีส่วนร่วมในการแต่งเพลงนี้เมื่อเขาติดต่อจงฮุยผ่านยูทูป และแสดงความประสงค์เป็นผู้แต่งเพลงในเกมในช่วงปี พ.ศ. 2552-2553 เต็มเวลา หลังจากเขาได้ลองนำผลงานที่แต่งไปเทียบกับดนตรีที่ผู้อื่นแต่งให้เกมนี้ เอสควิเวลใช้วิธีผสมผสานเพลงของร็อคแมนกับเพลงของสตรีทไฟท์เตอร์ในบางเพลง ส่วนในเพลงอื่นเขาใช้วิธีนำทำนองบางส่วนมาจากเพลงอื่น ๆ ของร็อคแมน เพื่อไม่ให้เป็นการเสียลักษณะทั่วไปของเพลงประกอบดั้งเดิม โดยทำนองที่เอสควิเวลเลือกใช้เป็นทำนองจากสองภาคแรกของเกมร็อคแมน แต่ก็ปรากฏว่ามีทำนองของภาค 3, 4 และ 5 ด้วย นอกจากนี้เขายังแต่งเพลงขึ้นมาใหม่อีกสองเพลง คือ ธีมของวิลลีแมป (Willy Map Theme) และต้นเพลงของเพลงจบเกม เพลงประกอบของเกมนี้มีการผสมผสานธีมที่ได้รับความนิยมของทั้งสองแฟรนไชส์ เป็นต้นว่าผสมผสานธีมของสเนคแมนในร็อคแมน 3 จุดจบของ ดร.ไวลี่!? กับธีมของดัลซิมในสตรีทไฟท์เตอร์ II อัลบั้มเพลงประกอบอย่างเป็นทางการชื่อ Street Fighter X Mega Man OST ได้เปิดให้ดาวน์โหลดฟรีผ่านทางเว็บไซต์ของเอสควิเวลเมื่อวันที่ 18 ธันวาคม พ.ศ. 2555 นอกจากนี้ยังมีอีพีสี่เพลงชื่อ Street Fighter X Mega Man X-tended Vol. 1 ออกมาในวันที่ 8 กุมภาพันธ์ พ.ศ. 2556
| ลำดับ | ชื่อเพลง | ยาว |
| --- | --- | --- |
| 1. | "Main Theme" | 01:02 |
| 2. | "Select Your Fighter" | 00:28 |
| 3. | "Blanka Stage" | 01:55 |
| 4. | "Chun-Li Stage" | 01:33 |
| 5. | "C. Viper Stage" | 02:12 |
| 6. | "Dhalsim Stage" | 01:17 |
| 7. | "Urien Stage" | 01:50 |
| 8. | "Rolento Stage" | 02:12 |
| 9. | "Rose Stage" | 01:38 |
| 10. | "Ryu Stage" | 01:49 |
| 11. | "Boxer Stage" | 01:46 |
| 12. | "Claw Stage" | 01:46 |
| 13. | "Seth's Lab" | 01:21 |
| 14. | "Dictator Final Battle" | 02:02 |
| 15. | "Ending" | 02:15 |
| 16. | "Get Your Weapons Ready" | 00:32 |
| 17. | "Akuma Theme" | 01:43 |
| 18. | "Goes With Everything" | 02:16 |
| 19. | "DESCEND TRANSFER" | 00:06 |
| 20. | "Continue" | 00:20 |
| 21. | "VS" | 00:06 |
| 22. | "Boss" | 00:42 |
| ความยาวทั้งหมด: | ความยาวทั้งหมด: | 0:30:49 |
| ลำดับ | ชื่อเพลง | ยาว |
| --- | --- | --- |
| 1. | "Sagat Theme" | 01:31 |
| 2. | "Yang Theme (Unused)" | 01:51 |
| 3. | "Voice Collection" | 00:37 |
| 4. | "Ryu Theme (Super Square Remix)" | 03:15 |
| ความยาวทั้งหมด: | ความยาวทั้งหมด: | 0:07:14 |
การตอบรับ

คริสเตียน สเวนส์สันของแคปคอมให้สัมภาษณ์ผ่านทางเว็บไซต์ทางการของแคปคอม (แคปคอม-ยูนิตี) สองวันหลังจากเปิดให้ดาวน์โหลดเกมว่า ยอดดาวน์โหลดสูงกว่าการคาดการณ์ส่วนตัวที่วางไว้ แต่ไม่ได้ระบุจำนวนที่แน่นอน ผู้จัดการอาวุโสเกี่ยวกับประชาคม เบรทท์ เอลสตัน กล่าวว่าจำนวนยอดดาวน์โหลดมากถึงขนาดทำให้เซิร์ฟเวอร์ทำงานหนักพอสมควร เกมมียอดดาวน์โหลดหนึ่งล้านครั้งเมื่อวันที่ 3 มีนาคม พ.ศ. 2556
สตรีทไฟท์เตอร์ X ร็อคแมนได้รับเสียงวิจารณ์คละไปในทางบวก โดยชีทโค้ดเซ็นทรัลให้คะแนนเกม 4.1 จาก 5 คะแนน โดยชื่นชมว่าเกมมีลักษณะอันน่ารำลึก แต่ตำหนิในส่วนที่เกมไม่มีระบบเซฟเลย เกมอินฟอร์เมอร์ให้คะแนนเกมที่ 8 คะแนนจาก 10 คะแนน โดยสรุปว่าเกมดังกล่าวดูจะไม่ดีเท่าเกมอื่น ๆ ในยุคคลาสสิกของซีรีส์ แต่ก็เป็นบททดสอบที่ยอดเยี่ยมสำหรับผู้เล่นใหม่ที่ไม่เคยเล่น และเป็นประสบการณ์ที่มีเสน่ห์สำหรับแฟนยาวนานของซีรีส์ อินไซต์เกมมิงเดลีให้คะแนนเกมที่ 8/10 โดยกล่าวว่าแม้เกมจะสั้นและแตกแนวไปจากเกมร็อคแมนดั้งเดิม สตรีทไฟท์เตอร์ X ร็อคแมนก็ยังเป็นเกมที่เล่นได้ดี และเชื่อได้ว่าจะมีน้อยเหตุผลที่จะไม่ลองดู ไอจีเอ็นให้คะแนนเกมที่ 7 เต็ม 10 โดยตั้งข้อสังเกตว่า ผลสุดท้ายเกมนี้ก็เป็นเกมที่ดี แฟน ๆ ร็อคแมนน่าจะสนุกกับมันได้ครั้งสองครั้ง แต่เกมนี้ไม่ได้มีอะไรพิเศษที่จะทำให้เทียบชั้นแบบที่เกมร็อคแมนอื่น ๆ เคยทำได้ในยุครุ่งโรจน์ เดสตรักตรอยด์กล่าวถึงในทำนองเดียวกันว่าเกมนี้ไม่ใช่เกมร็อคแมนที่ดีที่สุดที่มีอยู่ แต่เป็นผลงานที่ดีของแฟนเกมผู้อุทิศตัวอย่างมากในการพัฒนา เอมอินดรัสตรีนิวส์ให้คะแนน 3.5 จาก 5 คะแนน และกล่าวถึงเกมในแง่บวกและลบ ทำนองว่าเกมดังกล่าวรวมผลงานของเกมแคปคอมสองเกมที่ดีที่สุดในประวัติศาสตร์ในเกมข้ามฝั่งเกมนี้ เกมนี้ให้ความรู้สึกหวนคืนสู่วันเก่า ๆ ซึ่งแน่นอนว่าจะพาแฟน ๆ ไปสัมผัสเส้นทางแห่งความทรงจำของเกมทั้งสองในขณะที่ยังรุ่งโรจน์ อย่างไรก็ดีการไม่มีความท้าทายหรือฟังก์ชันที่ทำให้เล่นต่อได้หลังจากปิดเครื่อง ทำให้เกมนี้ไม่ได้เป็นเกมล้ำค่าอย่างที่ควรจะเป็น นิตยสารเอดจ์ให้คะแนนเกมเพียง 5/10 โดยกล่าวว่าการดีไซน์เลเวลที่ไม่ไปในทางเดียวกันและฟังก์ชันอันจำกัดของเกมเป็นข้อผิดพลาดสำคัญที่สุด
แหล่งข้อมูลอื่น

เว็บทางการของแคปคอม
หน้าร็อคแมนที่แคปคอม-ยูนิตี
เว็บแคปคอมญี่ปุ่น เก็บถาวร 2013-08-18 ที่ เวย์แบ็กแมชชีน
ร็อคแมนสู้กับดัลซิม
สงครามปีศาจโจรสลัดสยองโลก

| สงครามปีศาจโจรสลัดสยองโลก |
| --- | --- |
โปสเตอร์สงครามปีศาจโจรสลัดสยองโลก
กำกับ: กอร์ เวอร์บินสกี
เขียนบท:   Ted Elliott  Terry Rossio 
สร้างจาก:   ตัวละคร โดย Ted Elliott Terry Rossio Stuart Beattie Jay Wolpert  Pirates of the Caribbean โดย วอลต์ ดิสนีย์ 
อำนวยการสร้าง: เจอร์รี บรัคไฮเมอร์
นักแสดงนำ:   จอห์นนี เดปป์  ออร์แลนโด บลูม  เคียรา ไนต์ลีย์  Stellan Skarsgård  บิล ไนอี  Jack Davenport  Kevin R. McNally  โจนาทาน ไพรซ์ 
กำกับภาพ: Dariusz Wolski
ตัดต่อ:   Craig Wood  Stephen Rivkin 
ดนตรีประกอบ: ฮันส์ ซิมเมอร์
บริษัทผู้สร้าง:   Walt Disney Pictures  Jerry Bruckheimer Films 
ผู้จัดจำหน่าย: Buena Vista Pictures Distribution
วันฉาย:   24 มิถุนายน ค.ศ. 2006 (2006-06-24)  ดิสนีย์แลนด์รีสอร์ต   7 กรกฎาคม ค.ศ. 2006 (2006-07-07)  สหรัฐอเมริกา
ความยาว: 150 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 225 ล้านดอลลาร์สหรัฐ
ทำเงิน: 1.066 พันล้านดอลลาร์สหรัฐ
ก่อนหน้านี้: คืนชีพกองทัพโจรสลัดสยองโลก
ต่อจากนี้: ผจญภัยล่าโจรสลัดสุดขอบโลก
สงครามปีศาจโจรสลัดสยองโลก (อังกฤษ: Pirates of the Caribbean: Dead Man's Chest) เป็นภาพยนตร์ผจญภัยในปี 2006 ในชุด ไพเรตส์ออฟเดอะแคริบเบียน เป็นภาคต่อของภาพยนตร์ในปี 2003 ชื่อ คืนชีพกองทัพโจรสลัดสยองโลก ถือเป็นภาพยนตร์เรื่องแรกจากทางวอลต์ดิสนีย์พิกเจอร์สที่ได้เปลี่ยนมาใช้โลโก้ปัจจุบัน ภาพยนตร์กำกับโดย กอร์ เวอร์บินสกี เขียนบทโดยเท็ด เอลเลียตและเทอร์รี รอสซิโอ อำนวยการสร้างโดยเจอร์รี บรักไฮเมอร์ ภาพยนตร์ได้รางวัลรางวัลออสการ์ สาขาเทคนิคพิเศษยอดเยี่ยม แต่ยังได้รับการเสนอชื่อเข้าชิงรางวัลออสการ์ ในสาขาอื่นๆ อีก 3 สาขา (แต่ไม่ได้รับรางวัล) ได้แก่ กำกับศิลป์ยอดเยี่ยม, ลำดับเสียงยอดเยี่ยม และบันทึกเสียงยอดเยี่ยม
เนื้อเรื่องเป็นเรื่องราวหลังการจากไปของกัปตัน แจ็ก สแปร์โรว์ (จอห์นนี เดปป์) ที่มีหนี้ต่อเดวี่ โจนส์ (บิลล์ ไนกี) ที่ค้างไว้ ขณะที่วิลล์ เทิร์นเนอร์ (ออร์แลนโด บลูม) และเอลิซาเบธ สวอนน์ (คีร์รา ไนท์ลีย์) ที่ถูกลอร์ด คัทเลอร์ เบ็คเก็ตต์ (ทอม ฮอล์แลนเดอร์) จับตัวไป หลังจากช่วยการหลบหนีโทษประหารของแจ็ก สแปร์โรว์
ภาพยนตร์ถ่ายต่อเนื่อง 2 ภาคกับภาค 3 ตั้งแต่ปี 2005 และออกฉายในออสเตรเลียและสหราชอาณาจักรเมื่อวันที่ 6 กรกฎาคม ค.ศ. 2006 ส่วนในสหรัฐอเมริกาและแคนาดาออกฉายวันที่ 7 กรกฎาคม ค.ศ. 2006 ภาพยนตร์ได้รับเสียงวิจารณ์ทั้งด้านบวกด้านลบผสมกันไป โดยชื่นชมในส่วนของสเปเชียลเอฟเฟกต์ และติเรื่องเนื้อเรื่องที่สับสนและความยาวของหนัง สงครามปีศาจโจรสลัดสยองโลก ทำรายได้เปิดตัวใน 3 วันแรกทำลายสถิติ ด้วยสัปดาห์เปิดตัวทำรายได้ที่ 136 ล้านเหรียญสหรัฐในสหรัฐอเมริกา และกลายเป็นภาพยนตร์เรื่องที่ 3 ที่สามารถทำรายได้เกิน 1 พันล้านเหรียญสหรัฐทั่วโลก ตามหลัง ไททานิก และ ลอร์ดออฟเดอะริงส์: มหาสงครามชิงพิภพ และถือเป็นภาพยนตร์ของวอลต์ดิสนีย์พิกเจอร์สที่ประสบความสำเร็จที่สุด
นักแสดง

| บทบาท | นักแสดง |
| --- | --- |
กัปตันแจ็ก สแปร์โรว์: จอห์นนี เดปป์
วิลล์ เทิร์นเนอร์ / วิลล์เลี่ยม: ออร์แลนโด บลูม
เอลิซาเบธ สวอนน์: เคียรา ไนต์ลีย์
ลอร์ดคัทเลอร์ เบ็คเก็ตต์: ทอม ฮอลแลนเดอร์
บิลล์ เทิร์นเนอร์: สเต็ลลัน สกอชกวด
เดวี โจนส์: บิล ไนอี
ผู้ว่าเวเธอร์บี้ สวอนน์: โจนาทาน ไพรซ์
เจมส์ นอริงตัน: แจ็ค ดาเวนพอร์ต
เทีย ดัลม่า / คาลิปโซ่: นาโอมี่ แฮร์ริส
กิ๊บส์: เควิน แม็คนัลลี่
พินเทล: ลี อาเรนเบิร์ก
เมอร์เซอร์: เดวิด สกอฟิลด์
ราเก็ตตี้: แม็คเคนซี ครู้ก
มาร์ตี้: มาร์ติน เคลบบา
แหล่งข้อมูลอื่น

เว็บไซต์ทางการ
สงครามปีศาจโจรสลัดสยองโลก ที่อินเทอร์เน็ตมูวีเดตาเบส
สงครามปีศาจโจรสลัดสยองโลก ที่บ็อกซ์ออฟฟิศโมโจ
สงครามปีศาจโจรสลัดสยองโลก ที่รอตเทนโทเมโทส์
สงครามปีศาจโจรสลัดสยองโลก ที่เมทาคริติก
Pirates of the Caribbean: Dead Man's Chest at the IMSDb
Pirates of the Caribbean: Dead Man's Chest Production Notes เก็บถาวร 2007-05-16 ที่ เวย์แบ็กแมชชีน